**ส่วนที่ ๑**

**บทสรุปสำหรับผู้บริหาร**

**๑. การพัฒนาคุณภาพการศึกษาของสถานศึกษาในรอบปีการศึกษา ๒๕๖๒**

๑.๑ ผลสัมฤทธิ์

| **ผลการประเมินคุณภาพการศึกษาของสถานศึกษา ตามมาตรฐานการอาชีวศึกษา พ.ศ.๒๕๖๒** | **คะแนนที่ได้** |
| --- | --- |
| **มาตรฐานที่ ๑ คุณลักษณะของผู้สำเร็จการศึกษาอาชีวศึกษาที่พึงประสงค์** | **๙๒.๓๔** |
| ประเด็นที่ ๑.๑ ด้านความรู้ | ๙๒.๑๗ |
| ประเด็นที่ ๑.๒ ด้านทักษะและการประยุกต์ใช้ | ๖๔.๐๐ |
| ประเด็นที่ ๑.๓ ด้านคุณธรรม จริยธรรม และคุณลักษณะที่พึงประสงค์ | ๑๐๐.๐๐ |
| **มาตรฐานที่ ๒ การจัดการศึกษา** | **๙๘.๐๕** |
| ประเด็นที่ ๒.๑ ด้านหลักสูตรอาชีวศึกษา | ๙๒.๐๐ |
| ประเด็นที่ ๒.๒ ด้านการจัดการเรียนการสอนอาชีวศึกษา | ๙๗.๖๕ |
| ประเด็นที่ ๒.๓ ด้านการบริหารจัดการ | ๑๐๐.๐๐ |
| ประเด็นที่ ๒.๔ ด้านการนำนโยบายสู่การปฏิบัติ | ๑๐๐.๐๐ |
| **มาตรฐานที่ ๓ การสร้างสังคมแห่งการเรียนรู้** | **๙๕.๐๐** |
| ประเด็นที่ ๓.๑ ด้านความร่วมมือในการสร้างสังคมแห่งการเรียนรู้ | ๑๐๐.๐๐ |
| ประเด็นที่ ๓.๒ ด้านนวัตกรรม สิ่งประดิษฐ์ งานสร้างสรรค์ งานวิจัย | ๘๐.๐๐ |
| **สรุปผลการประเมินคุณภาพการศึกษาของสถานศึกษา** | **๙๕.๐๐** |
| สรุป ระดับคุณภาพสถานศึกษา  ยอดเยี่ยม (ร้อยละ ๘๐ ขึ้นไป)   ดีเลิศ (ร้อยละ ๗๐.๐๐ – ๗๙.๙๙)  ดี (ร้อยละ ๖๐.๐๐ – ๖๙.๙๙)  ปานกลาง (ร้อยละ ๕๐.๐๐ – ๕๙.๐๐)    กำลังพัฒนา (น้อยกว่าร้อยละ ๕๐.๐๐) | |

๑.๒ จุดเด่น

จากผลการดำเนินการตามมาตรฐานของสถานศึกษา พบว่ามีผลการดำเนินการในด้านต่าง ๆ ระดับคุณภาพ “ยอดเยี่ยม” ในประเด็นต่าง ๆ ดังนี้

๑.๒.๑ ผลการประเมินมาตรฐานวิชาชีพ

๑.๒.๒ ผลการแข่งขันทักษะวิชาชีพ

๑.๒.๓ การดูแลและแนะแนวผู้เรียน

๑.๒.๔ ผู้เรียนมีคุณลักษณะที่พึงประสงค์

๑.๒.๕ การมีงานทำและศึกษาต่อของผู้สำเร็จการศึกษา

๑.๒.๖ การพัฒนาหลักสูตรฐานสมรรถนะ หรือปรับปรุงรายวิชา หรือ ปรับปรุงรายวิชาเดิม หรือกำหนดรายวิชาเพิ่มเติม

๑.๒.๗ คุณภาพของแผนการจัดการเรียนรู้สู่การปฏิบัติที่เน้นผู้เรียนเป็นสำคัญ และนำไปใช้  
ในการจัดการเรียนการสอน

๑.๒.๘ การจัดการเรียนการสอน

๑.๒.๙ การบริหารจัดการชั้นเรียน

๑.๒.๑๐ การเข้าถึงระบบอินเทอร์เน็ตความเร็วสูงเพื่อการจัดการเรียนการสอนในชั้นเรียน

๑.๒.๑๑ การบริหารจัดการระบบข้อมูลสารสนเทศเพื่อการบริหารจัดการสถานศึกษา

๑.๒.๑๒ อาคารสถานที่ ห้องเรียน ห้องปฏิบัติการ โรงฝึกงาน หรืองานฟาร์ม

๑.๒.๑๓ ระบบสาธารณูปโภคพื้นฐาน

๑.๒.๑๔ แหล่งเรียนรู้และศูนย์วิทยบริการ

๑.๒.๑๕ ระบบอินเทอร์เน็ตความเร็วสูงเพื่อการใช้งานด้านสารสนเทศภายในสถานศึกษา

๑.๒.๑๖ การจัดการอาชีวศึกษาระบบทวิภาคี

๑.๒.๑๗ การบริหารสถานศึกษาแบบมีส่วนร่วม

๑.๒.๑๘ การระดมทรัพยากรเพื่อการจัดการเรียนการสอน

๑.๒.๑๙ การบริการชุมชนและจิตอาสา

๑.๓ จุดที่ควรพัฒนา

จากผลการดำเนินการตามมาตรฐานของสถานศึกษา พบว่ามีจุดที่ควรพัฒนาเพื่อให้  
ผลการดำเนินการไปสู่ระดับคุณภาพ “ยอดเยี่ยม” ดังนี้

๑.๓.๑ การเพิ่มคะแนนผลการทดสอบทางการศึกษาระดับชาติด้านอาชีวศึกษา (V-NET)

๑.๓.๒ การส่งเสริมผู้เรียนมีสมรรถนะในการเป็นผู้ประกอบการหรือการประกอบอาชีพอิสระ

๑.๓.๓ การพัฒนาหลักสูตรฐานสมรรถนะอย่างเป็นระบบ

๑.๓.๔ การเพิ่มจำนวนผลงาน และประสิทธิภาพด้านนวัตกรรม สิ่งประดิษฐ์ งานสร้างสรรค์หรืองานวิจัยของผู้เรียน

๑.๔ ข้อเสนอแนะเพื่อการพัฒนา

เพื่อให้การดำเนินการของสถานศึกษาไปสู่ระดับคุณภาพ "ยอดเยี่ยม" มีข้อเสนอแนะเพื่อการพัฒนา ดังนี้

๑.๔.๑ สถานศึกษาควรพัฒนาผลการทดสอบระดับชาติด้านอาชีวศึกษา (V-NET) ให้ผลการทดสอบระดับชาติเพิ่มขึ้น

๑.๔.๒ สถานศึกษาพัฒนาและส่งเสริมผู้เรียนให้มีสมรรถนะในการเป็นผู้ประกอบการหรือการประกอบอาชีพอิสระ

๑.๔.๓ สถานศึกษาควรมีการติดตามการพัฒนาหลักสูตรฐานสมรรถนะอย่างเป็นระบบ

๑.๔.๔ สถานศึกษาควรส่งเสริมให้ครูและบุคลากรมีการพัฒนาตนเองและพัฒนาวิชาชีพเพิ่มขึ้น

๑.๔.๕ สถานศึกษาควรมีการเพิ่มศักยภาพในการเข้าถึงระบบอินเตอร์เน็ตความเร็วสูง  
ให้ครอบคลุมทุกจุด

๑.๔.๖ สถานศึกษาควรสนับสนุน และส่งเสริมการเพิ่มจำนวนผลงาน และประสิทธิภาพ  
ด้านนวัตกรรม สิ่งประดิษฐ์ งานสร้างสรรค์หรืองานวิจัยของผู้เรียน ในระดับภาค และระดับชาติให้ได้รับรางวัลมากขึ้น

**๒. การสร้างความเชื่อมั่นให้แก่ผู้มีส่วนเกี่ยวข้อง**

วิทยาลัยสารพัดช่างตราด ดำเนินการส่งเสริมให้ผู้เรียนมีความรู้ เกิดทักษะ และมีคุณธรรม จริยธรรม โดยจัดให้มีโครงการ กิจกรรมต่างๆ เพื่อเป็นการส่งเสริมให้ผู้เรียนมีคุณภาพ และจัดโครงการบริการวิชาการ วิชาชีพ สู่ชุมชน และสถานศึกษา ดำเนินการสร้างเครือข่ายความร่วมมือในการจัดการอาชีวศึกษาร่วมกับ  
สถานประกอบการเพื่อเป็นการสร้างความเชื่อมั่นให้กับสถานประกอบการ

วิทยาลัยสารพัดช่างตราด ได้ดำเนินงานเพื่อสร้างความเชื่อมั่นให้แก่ผู้มีส่วนเกี่ยวข้องและ  
สถานประกอบการ คือ

๒.๑ สถานศึกษามีการจัดการเรียนการสอนที่เน้นผู้เรียนเป็นสำคัญมีความสอดคล้องกับความต้องการของผู้เรียน ชุมชน และสถานประกอบการ

๒.๒ ด้านคุณธรรม จริยธรม และคุณลักษณะที่พึงประสงค์ การมีงานและศึกษาต่อของผู้สำเร็จการศึกษา ของนักเรียนนักศึกษา เป็นที่พึงพอใจต่อสถานศึกษา หน่วยงาน สถานประกอบการ และบุคคล  
ผู้มารับบริการของวิทยาลัย

- จากการประเมินผลของสถานประกอบการ ที่มีการรับนักเรียน นักศึกษาเข้าฝึกงาน มีความพึงพอใจต่อคุณลักษณะที่พึงประสงค์ของนักเรียนนักศึกษาฝึกงาน

- จากการสำรวจความพึงพอใจต่อคุณภาพของผู้สำเร็จการศึกษา จากหน่วยงานที่ผู้สำเร็จการศึกษาไปศึกษาต่อ และจากบุคคล สถานประกอบการ หน่วยงานผู้รับบริการจากการประกอบอาชีพอิสระ ได้รับข้อมูลตอบกลับเป็นที่พึงพอใจ

๒.๓ สถานศึกษามีการส่งเสริมการจัดกิจกรรมโครงการต่างๆ เพื่อพัฒนาผู้เรียนในด้านจิตอาสา  
การทำงานเป็นทีม การทำงานร่วมกับผู้อื่น การมีวินัย การเข้าสังคม การแสดงตัวตนในที่สาธารณะ เพื่อสร้างจิตสำนึกการเป็นคนดีต่อสังคม

๒.๔ สถานศึกษามีการส่งเสริมและพัฒนาผู้เรียน โดยการยกระดับคุณภาพของนักเรียน นักศึกษา  
เพิ่มทักษะ ให้กับผู้เรียน นอกเหนือจากการสอนตามหลักสูตร

- จากผลการเข้าร่วมการแข่งขันแกะสลักหิมะ ณ เมืองฮาร์บิน ประเทศจีน โดยได้รับรางวัลชนะเลิศ

**๓. การจัดการศึกษาของสถานศึกษาที่บรรลุเป้าประสงค์ของหน่วยงานต้นสังกัด**

วิทยาลัยสารพัดช่างตราด ได้จัดการศึกษา "ระบบทวิภาคี" โดยมุ่งเน้นคุณภาพการจัดการเรียน  
การสอนในสถานศึกษา และการฝึกอาชีพในสถานประกอบการได้มาตรฐานตามหลักสูตร และผู้เรียนปฏิบัติงานได้จริงตามแผนการฝึกอาชีพ สนองตอบความต้องการและความพร้อมของกลุ่มเป้าหมาย  
(สถานประกอบการ - ผู้เรียน) วิทยาลัยมีกระบวนการ การจัดการ ที่สามารถตอบสนองความต้องการ  
และความพร้อมที่แตกต่างกันของสถานประกอบการมีความพึงพอใจ สามารถรับนักศึกษาที่มีคุณลักษณะตามที่ต้องการ

สถานศึกษาดำเนินงานตามระบบและยืดหยุ่น ตามความพร้อมและความแตกต่างของกลุ่มเป้าหมาย

- คณะทำงานที่มีความรู้ ความเข้าใจวิธีการจัดการศึกษาระบบทวิภาคี ตามลักษณะงาน ดังนี้

๑. คณะทำงานติดต่อนำเสนอโครงการ

๒. คณะทำงานสำรวจความพร้อม ๒ ฝ่าย

๓. คณะทำงานจัดทำบันทึกข้อตกลงความร่วมมือ

๔. คณะทำงานการจัดแผนการเรียนการฝึกอาชีพ

๕. คณะครูนิเทศ

- วิทยาลัยพิจารณาบุคคลที่เหมาะสม คือ บุคคลโดยตำแหน่งและผู้ที่มีความเหมาะสม ดังนี้

๑. รองผู้อำนวยการฝายวิชาการ รองผู้อำนวยการฝ่ายแผนงานและความร่วมมือ

๒. หัวหน้างานอาชีวศึกษาระบบทวิภาคี หัวหน้างานความร่วมมือ

๓. หัวหน้าสาขาวิชา ครูประจำสาขาวิชา ครูนิเทศ ที่จัดการศึกษาระบบทวิภาคี

๔. หัวหน้างาน

๕. เจ้าหน้าที่ ที่มีความสำคัญในการให้การสนับสนุน ได้แก่ งานพัฒนาหลักสูตรฯ  
งานวัดผลและประเมินผล งานการเงิน

ผลสัมฤทธิ์

๑. จำนวนนักศึกษาระบบทวิภาคี ระดับ ปวส. ประจำปีการศึกษา ๒๕๖๒ จำนวน ๕ สาขาวิชา ดังนี้

|  |  |  |
| --- | --- | --- |
| **สาขาวิชา** | **จำนวนนักเรียนทั้งหมด** | **จำนวนนักเรียนที่เข้าร่วม** |
| เทคนิคเครื่องกล | ๙ คน | ๙ คน |
| ช่างไฟฟ้ากำลัง | ๑๓ คน | ๑๓ คน |
| คอมพิวเตอร์ธุรกิจ | ๑๘ คน | ๑๘ คน |
| การบัญชี | ๘ คน | ๘ คน |
| การบริการอาหารและเครื่องดื่ม | ๔๙ คน | ๔๙ คน |

**๔. การพัฒนาคุณภาพการศึกษาของสถานศึกษาที่เป็นแบบอย่างที่ดี (Best Practice)**

๔.๑ ความเป็นมาและความสำคัญ

วิทยาลัยสารพัดช่างตราด ได้ดำเนินโครงการส่งเสริมและพัฒนาศักยภาพกำลังคนด้านวิชาชีพบริเวณชายแดน เพื่อรองรับการขยายตัวทางเศรษฐกิจของประเทศขึ้น โดยกำหนดกิจกรรม ๓ กิจกรรม ดังนี้

๑. สนับสนุนและพัฒนาหลักสูตรระยะสั้นและฝึกอบรมอาชีพระยะสั้นให้กับกลุ่มเป้าหมาย  
ตามความต้องการของพื้นที่รอยต่อระหว่างประเทศไทยและประเทศเพื่อนบ้าน

๒. อบรมพัฒนาทักษะภาษาต่างประเทศและวิชาชีพที่สอดรับและจำเป็นให้กับครูและนักเรียน นักศึกษา

๓. ส่งเสริมให้สถานศึกษาในพื้นที่ชายแดนเป็นศูนย์กลางในการเรียนรู้ด้านวิชาชีพรองรับ  
ความต้องการของพื้นที่เป้าหมายชายแดน ๕ ประเทศ

๔.๒ วัตถุประสงค์

๑. เพื่อพัฒนาหลักสูตรระยะสั้นและฝึกอบรมอาชีพระยะสั้นให้กับกลุ่มเป้าหมายตาม  
ความต้องการของพื้นที่รอยต่อระหว่างประเทศไทยและประเทศเพื่อนบ้าน

๒. เพื่ออบรมพัฒนาทักษะภาษาต่างประเทศและวิชาชีพที่สอดรับและจำเป็นให้กับครู  
และนักเรียน นักศึกษา

๓. เพื่อส่งเสริมให้สถานศึกษาในพื้นที่ชายแดนเป็นศูนย์กลางในการเรียนรู้ด้านวิชาชีพรองรับความต้องการของพื้นที่เป้าหมายชายแดน ๕ ประเทศ

๔. เพื่อส่งเสริมภาพลักษณ์ที่ดีแก่สถานศึกษา

๕. เพื่อพัฒนาศักยภาพของผู้เรียน และประชาชนกลุ่มเป้าหมายให้มีความรู้ในด้านทักษะวิชาชีพ เพิ่มขีดความสามารถทางด้านการแข่งขันไปสู่ระดับชาติ

๔.๓ กรอบแนวคิด (ถ้ามี)

วิทยาลัยสารพัดช่างตราด ได้บริหารจัดการสถานศึกษา ตามแผนปฏิบัติการประจำปี แผนพัฒนาสถานศึกษา และการบริหารจัดการตามมาตรฐานการศึกษาของสถานศึกษา โดยให้สอดคล้องและบรรลุวัตถุประสงค์ตามบริบทของสถานศึกษา

๔.๔ วิธีการดำเนินงาน

๑. เสนอโครงการเพื่อขออนุมัติ

๒. อนุมัติโครงการ

๓. ประสานงานกับผู้เกี่ยวข้องและหน่วยงานต่าง ๆ

๔. ดำเนินการตามโครงการ

๕. รายงานผลการดำเนินงาน

๔.๕ ผลการดำเนินงาน

วิทยาลัยสารพัดช่างตราด ได้ดำเนินกิจกรรมตามโครงการ โดยฝึกอบรมอาชีพระยะสั้น  
ตามความต้องการของพื้นที่รอยต่อระหว่างประเทศไทยและประเทศเพื่อนบ้านซึ่งได้มีการอบรม  
ทางด้านวิชาชีพ และให้บริการประชาชนด้านวิชาชีพประกอบด้วย โดยการให้บริการตรวจเช็คซ่อมเครื่องใช้ไฟฟ้าภายในครัวเรือน เปลี่ยนถ่ายน้ำมันเครื่องรถจักรยานยนต์ เช็คเบรก เติมลมยาง  
ซ่อมรถจักรยานยนต์ ถ่ายทอดความรู้ บำรุงรักษาเครื่องมือ อุปกรณ์ โดยมีผู้เข้ารับบริการ จำนวนทั้งสิ้น  
๓๑๗ คน ดังนี้

๑. เข้ารับบริการซ่อม จำนวน ๒๗๖ คน

๒. เข้ารับบริการสร้างอาชีพ จำนวน ๓๐ คน

๓. เข้ารับบริการพัฒนาผลิตภัณฑ์ จำนวน ๑๑ คน

และจากผลการพัฒนาทักษะและเพิ่มศักยภาพของผู้เรียน โดยส่งผู้เรียนเข้าร่วมการแข่งขันแกะสลักหิมะ ณ เมืองฮาร์บิ้น ประเทศจีน จำนวน ๔ คน ได้รับรางวัลชนะเลิศ ระดับนานาชาติ และได้รับรางวัลมาจำนวน ๓ รางวัล คือ ๑. รางวัล Best creative award ๒. รางวัล Artist Award ๓. Top grade award

๔.๖ ประโยชน์ที่ได้รับ

เชิงประมาณ

๑. ประชาชนกลุ่มเป้าหมายในพื้นที่รอยต่อระหว่างประเทศไทยและประเทศเพื่อนบ้านเข้าร่วมฝึกอบรมอาชีพระยะสั้น จำนวนไม่น้อยกว่า ๕๐ คน

๒. ครูและนักเรียน นักศึกษา ได้รับการพัฒนาทักษะภาษาต่างประเทศและพัฒนาเสริมสร้างทักษะวิชาชีพ ไม่น้อยกว่า ๑๐๐ คน

๓. สถานศึกษาสามารถเพิ่มเครือข่ายความร่วมมือทั้งภายใน และภายนอกประเทศ ไม่น้อยกว่า ๕ แห่ง

เชิงคุณภาพ

๑. ประชาชนกลุ่มเป้าหมายในพื้นที่รอยต่อระหว่างประเทศไทยและประเทศเพื่อนบ้าน ได้รับการพัฒนาทักษะวิชาชีพระยะสั้นอย่างมีประสิทธิภาพ

๒. ครูและนักเรียน นักศึกษา มีความรู้ ด้านทักษะภาษาต่างประเทศ และทักษะวิชาชีพเพิ่มขึ้น

๓. สถานศึกษามีการส่งเสริมภาพลักษณ์อย่างเป็นระบบ เป็นที่ประจักษ์